text: Opdatering: Alssundbroen er ikke spærret, uheld skete på motorvej
  27 oktober 2017 kl. 13.59
  Alssundbroen var midlertidigt spærret i vestgående retning.
  Opdatering: Broen er ikke spærret - uheldet skete på Sønderjyske Motorvej tæt på Alssundbroen. Politiet fortæller, at der nu er ryddet op efter uheldet og der ikke var nogen der kom til skade i forbindelse med uheldet.
  ---
  Alssundbroen er spærret i vestgående retning på grund af en væltet trailer med minigraver. Syd- og Sønderjyllands Politi henviser til omkørsel via Christian X´s Bro. Politiet ved endnu ikke, hvornår broen igen er åbnet for trafik i østgående retning.
  - Vi har spærret af, og venter på, at vejen er ryddet igen. Det er i forvejen en ret trafikeret vej, så bilister må forvente en noget længere rejsetid, siger vagtchefen hos Syd- og Sønderjyllands Politi.
  